Herbas arba prekių ženklas

(Perkančiosios organizacijos / Perkančiojo subjekto pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie Perkančiąją organizaciją / Perkantįjį subjektą, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**[*konkurso būdas*] KONKURSO SĄLYGOS**

**GAMTINĖS DUJOS, JŲ PERDAVIMO IR SKIRSTYMO PASLAUGOS**

**TURINYS:**

|  |  |  |
| --- | --- | --- |
|  1. | Bendrosios nuostatos. |  |
|  2. 3. 4. 5. 6. 7. 8. 9.10.11.12.13.14.15.  | Pirkimo objektas.Tiekėjų pašalinimo pagrindai ir reikalaujama kvalifikacija.Tiekėjų grupės dalyvavimas pirkimo procedūrose.Pasiūlymų rengimo, pateikimo ir keitimo reikalavimai.Pasiūlymų galiojimo užtikrinimo ir pirkimo sutarties įvykdymo užtikrinimo reikalavimai.Pirkimo dokumentų paaiškinimas ir patikslinimas.Pasiūlymų šifravimas.Susipažinimas su elektroninėmis priemonėmis pateiktais pasiūlymais.Pasiūlymų nagrinėjimas, vertinimas ir palyginimas.Pasiūlymų atmetimo priežastys.Pasiūlymų eilė ir laimėtojo nustatymas.Pretenzijų ir skundų nagrinėjimo tvarka.Pirkimo sutarties sąlygos, jos sudarymas, keitimas ir nutraukimas.Baigiamosios nuostatos. |  |
| 1.2.3.4. | PRIEDAI:Techninė specifikacija. Pasiūlymo forma.Subtiekėjų deklaracija.Europos bendrasis viešųjų pirkimų dokumentas (EBVPD). |  |

1. **Bendrosios nuostatos**
	1. [*Perkančiosios organizacijos / Perkančiojo subjekto pavadinimas*], įmonės kodas [*...............*], [*buveinės adresas*], (toliau – Perkančioji organizacija / Perkantysis subjektas) numato įsigyti gamtines dujas, jų perdavimo ir skirstymo paslaugas pristatymo vietai (-oms), nurodytai (-oms) Techninėje specifikacijoje (1 priedas).
	2. Perkančioji organizacija / Perkantysis subjektas [yra / nėra] PVM mokėtoja (-as).
	3. Pirkimo procedūros vykdomos [*konkurso būdas*] konkurso būdu (toliau – Konkursas) vadovaujantis Lietuvos Respublikos civiliniu kodeksu, Viešųjų pirkimų įstatymo (toliau – VPĮ) / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) nuostatomis, kitais viešuosius pirkimus reglamentuojančiais teisės aktais bei šiomis Konkurso sąlygomis. Skelbimas apie pirkimą paskelbtas Centrinėje viešųjų pirkimų informacinės sistemos (toliau – CVP IS) interneto svetainėje: <https://pirkimai.eviesiejipirkimai.lt>. Išankstinis skelbimas apie numatomą pirkimą buvo paskelbtas VPĮ / PĮ nustatyta tvarka: *pateikiama nuoroda į išankstinį skelbimą* / Išankstinis skelbimas apie numatomą pirkimą nebuvo paskelbtas VPĮ / PĮ nustatyta tvarka.
	4. Pirkimą atlieka Perkančiosios organizacijos / Perkančiojo subjekto viešųjų pirkimų komisija (toliau – Komisija).
	5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose nenumatytiems klausimams tiesiogiai taikomos VPĮ / PĮ nuostatos.
	6. Perkančioji organizacija / Perkantysis subjektas, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti ir nutrauks pirkimo procedūras, jeigu paaiškėtų, kad buvo pažeisti VPĮ / PĮ nustatyti principai ir atitinkamos padėties nebūtų galima ištaisyti.
	7. Perkančioji organizacija / Perkantysis subjektas nekompensuoja dalyviams jokių išlaidų, susijusių su dalyvavimu šiame Konkurse.
	8. Visos Konkurso sąlygos nustatytos pirkimo dokumentuose, kuriuos sudaro:
		1. skelbimas apie pirkimą;
		2. Išankstinis informacinis skelbimas *(jei buvo skelbta)*;
		3. šio Konkurso sąlygos (kartu su priedais);
		4. dokumentų paaiškinimai (patikslinimai), taip pat atsakymai į tiekėjų klausimus (jeigu bus);
		5. kita CVP IS priemonėmis Perkančiosios organizacijos / Perkančiojo subjekto pateikta informacija.
	9. Jei yra prieštaravimų, neatitikimų tarp skelbimo apie pirkimą ir Konkurso sąlygų, teisinga laikoma informacija, nurodyta skelbime.
	10. Bet koks Perkančiosios organizacijos / Perkančiojo subjekto ir tiekėjų susirašinėjimas yra vykdomas per CVP IS.
	11. Perkančiosios organizacijos / Perkančiojo subjekto vardu tiesioginį ryšį su tiekėjais įgaliotas palaikyti – [*pareigos*] [*vardas pavardė*], tel. [*numeris*], faks. [*numeris*], el. paštas: [*el. p. adresas*].
	12. Perkančioji organizacija / Perkantysis subjektas, nustato tokius terminus:

|  |  |  |  |
| --- | --- | --- | --- |
|  |  | **Data (jei reikia, laikas) / dienų skaičius** | **Pastabos** |
| 1.12.1. | Tiekėjo prašymo paaiškinti pirkimo dokumentus pateikimo Perkančiajai organizacijai / Perkančiajam subjektui terminas. | [...] darbo dienos iki pasiūlymų pateikimo termino pabaigos. | Visi prašymai pateikiami CVP IS susirašinėjimo priemonėmis. |
| 1.12.2. | Terminas, iki kurio Perkančioji organizacija / Perkantysis subjektas turi išsiųsti pirkimo dokumentų paaiškinimus ir patikslinimus. | Ne vėliau, kaip likus [...] darbo dienoms iki pasiūlymų pateikimo termino pabaigos. | Visi paaiškinimai, patikslinimai skelbiami CVP ISir išsiunčiami CVP IS susirašinėjimo priemonėmis. |
| 1.12.3. | Pasiūlymų pateikimo terminas. | **20[...] m. [mėnuo] [...] d. [***...***] val. [***...***] min**. (Lietuvos Respublikos laiku). | Perkančioji organizacija / Perkantysis subjektas turi teisę pratęsti pasiūlymų pateikimo terminą, apie tai paskelbdama (-as) VPĮ / PĮ nustatyta tvarka CVP IS bei išsiųsdama (-as) pranešimą CVP IS susirašinėjimo priemonėmis. |
| 1.12.4. | Pradinis susipažinimas su CVP IS priemonėmis gautais pasiūlymais. | Pradedamas ne anksčiau nei po 45 minučių po pasiūlymų pateikimo termino pabaigos | Perkančioji organizacija / Perkantysis subjektas, pratęsusi (-ęs) pasiūlymų pateikimo terminą, atitinkamai nukelia ir susipažinimo su pasiūlymais posėdžio dieną ir laiką, apie tai paskelbdama (-as) VPĮ / PĮ nustatyta tvarka CVP IS ir išsiųsdama (-as) pranešimą CVP IS susirašinėjimo priemonėmis. |
| 1.12.5. | Pasiūlymo galiojimo terminas. | Ne mažiau kaip **[...]** dienų nuo pasiūlymų pateikimo termino pabaigos. | Kol nesibaigė pasiūlymų galiojimo laikas, Perkančioji organizacija / Perkantysis subjektas turi teisę prašyti, kad dalyviai pratęstų jų galiojimą iki konkrečiai nurodyto laiko. Dalyvis gali atmesti tokį prašymą. |

Kiti terminai nurodyti šio Konkurso sąlygose.

1. **Pirkimo objektas**
	1. Perkamas objektas – **gamtinės dujos** **(įskaitant jų tiekimą, skirstymą ir perdavimą)**
	(toliau – gamtinės dujos). BVPŽ kodas 09123000-7 „Gamtinės dujos“, papildomas BVPŽ kodas 65200000-5 „Dujų paskirstymo ir susijusios paslaugos“.
	2. Gamtinės dujos turi būti tiekiamos ir pirkimo sutartis sudaroma nuo 20[...] m. [mėnuo] [...] d. 7 val. 00 min. iki 20[...] m. [mėnuo] [...] d. 7 val. 00 min. Jeigu sutarties terminui pasibaigus kuri nors iš šalių nėra pilnai įvykdžiusi savo finansinių įsipareigojimų pagal sutartį, tai sutartis galioja iki visiško šios šalies įsipareigojimo įvykdymo.
	3. Konkurso sąlygų 1 priede nurodyti dujų kiekiai yra preliminarūs, skirti tiekėjų informavimui ir pasiūlymų palyginimui. Perkančioji organizacija / Perkantysis subjektas numato, kad dujų tiekimo laikotarpiu sunaudotas dujų kiekis gali didėti arba mažėti, bet ne daugiau nei 20 procentų nuo preliminaraus dujų kiekio.
	4. Perkamų gamtinių dujų savybės ir pristatymo vietos yra nustatytos pateiktame Konkurso sąlygų 1 priede.
	5. Šis pirkimas į dalis neskaidomas, todėl pasiūlymai turi būti teikiami visam preliminariam gamtinių dujų kiekiui. *Tarptautinio pirkimo atveju nurodomi argumentai dėl pirkimo objekto neskaidymo į dalis, pvz. sumažėja tiekėjų konkurencija, sutarties vykdymas taptų per daug brangus ar sudėtingas techniniu požiūriu, skirtingų pirkimo objekto dalių įgyvendinimas būtų glaudžiai susijęs ir dėl to atsirastų būtinybė koordinuoti šių dalių tiekėjus, o tai keltų riziką netinkamai įvykdyti sutartį ar kt. pagrįstos aplinkybės, dėl kurių netikslinga pirkimo objektą skaidyti į dalis.*
2. **Tiekėjų pašalinimo pagrindai ir reikalaujama kvalifikacija**
	1. Tiekėjas (taip pat visi tiekėjų grupės nariai, jei pasiūlymą pateikia tiekėjų grupė) ir ūkio subjektai, kurių pajėgumais remsis tiekėjas, turi neturėti nei vieno tiekėjų pašalinimo pagrindo ir atitikti jiems pirkimo dokumentuose keliamus kvalifikacijos reikalavimus. Tiekėjų atitikimas kokybės vadybos sistemos ir (arba) aplinkos apsaugos vadybos sistemos standartams vertinamas nebus.
	2. Tiekėjai, dalyvaujantys pirkime, pareikšdami, kad nėra tiekėjo pašalinimo pagrindų ir, kad jie tenkina pirkimo dokumentuose nustatytus kvalifikacijos reikalavimus, turi pateikti užpildytą Konkurso sąlygų 4 priedą „Europos bendrasis viešųjų pirkimų dokumentas“ (toliau – EBVPD). EBVPD pildomas jį įkėlus į EBVPD paslaugos interneto puslapį: <https://ebvpd.eviesiejipirkimai.lt/> ir užpildžius bei atsisiuntus pateikiamas kartu su pasiūlymu (XML arba PDF formatu). EBVPD pildymo instrukciją galima rasti EBVPD paslaugos interneto svetainėje: https://ebvpd.eviesiejipirkimai.lt/. Jei pasiūlymą teikia tiekėjų grupė arba tiekėjas pasiūlyme nurodo, kad bus pasitelkiami kiti ūkio subjektai, kartu su pasiūlymu turi būti pateikti atskiras kiekvieno grupės nario ir (ar) kito ūkio subjekto užpildytas EBVPD.
	3. Perkančioji organizacija / Perkantysis subjektas pirmiausia atliks EBVPD patikrinimo procedūrą, įvertins pasiūlymus, o po to tikrins, ar nėra ekonomiškai naudingiausią pasiūlymą pateikusio dalyvio pašalinimo pagrindų ir ar šio dalyvio kvalifikacija atitinka nustatytus reikalavimus, prieš tai **tik šio dalyvio** paprašiusi (-ęs) pateikti 3.4 ir 3.5 punktuose nurodytų pašalinimo pagrindų nebuvimą patvirtinančius ir kvalifikacijos atitiktį pagrindžiančius dokumentus (skaitmenines kopijas).
	4. Perkančioji organizacija / Perkantysis subjektas pašalina tiekėją iš pirkimo procedūros, jeigu:

|  |  |  |
| --- | --- | --- |
|  | **Tiekėjų pašalinimo pagrindai** | **Pašalino pagrindų nebuvimą patvirtinantys dokumentai** |
| 3.4.1. | Tiekėjas arba jo atsakingas asmuo turi teistumą už šias nusikalstamas veikas:3.4.1.1. dalyvavimą nusikalstamame susivienijime, jo organizavimą ar vadovavimą jam;3.4.1.2. kyšininkavimą, prekybą poveikiu, papirkimą;3.4.1.3. sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;3.4.1.4. nusikalstamą bankrotą;3.4.1.5. teroristinį ir su teroristine veikla susijusį nusikaltimą;3.4.1.6. nusikalstamu būdu gauto turto legalizavimą;3.4.1.7. prekybą žmonėmis, vaiko pirkimą arba pardavimą;3.4.1.8. kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;2) tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti tiekėjo apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Pateikiama su pasiūlymu: EBVPD.EBVPD nurodytą informaciją pagrindžiantys dokumentai kartu su pasiūlymu neteikiami.Atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo prašoma dokumentų, patvirtinančių pašalinimo pagrindų nebuvimą:* išrašo iš teismo sprendimo arba
* Informatikos ir ryšių departamento prie Vidaus reikalų ministerijos ar
* valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis, arba
* atitinkamos užsienio šalies institucijos dokumento,

išduoto ne anksčiau kaip 60 dienų iki tos dienos, kai galimas laimėtojas turės pateikti pašalinimo pagrindų nebuvimą patvirtinančius dokumentus.Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas |
| 3.4.2. | Tiekėjas nevykdo įsipareigojimų, susijusių su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra Perkančioji organizacija / Perkantysis subjektas, reikalavimus arba tiekėjas už tai nuteistas.Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;2) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.Tačiau ši nuostata netaikoma, jeigu:1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;2) įsiskolinimo suma neviršija 50 Eur (penkiasdešimt eurų);3) tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajai organizacijai / Perkančiajam subjektui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Pateikiama su pasiūlymu: EBVPD. EBVPD nurodytą informaciją pagrindžiantys dokumentai kartu su pasiūlymu neteikiami.Atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašoma dokumentų, patvirtinančių pašalinimo pagrindų nebuvimą:1) Dėl įsipareigojimų, susijusių su mokesčių mokėjimu, įvykdymo prašoma:Valstybinės mokesčių inspekcijos prie Lietuvos Respublikos finansų ministerijos išduoto dokumento arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.Jeigu tiekėjas yra registruotas užsienio šalyje, turi būti pateikiamas atitinkamos užsienio šalies kompetentingos institucijos išduotas dokumentas, išduotas ne anksčiau kaip 60 dienų iki tos dienos, kai galimas laimėtojas turės pateikti pašalinimo pagrindų nebuvimą patvirtinančius dokumentus.Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.2) Dėl įsipareigojimų, susijusių su socialinio draudimo įmokų mokėjimu, įvykdymo prašoma:2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/> bet kuriuo pasiūlymų vertinimo metu ir paskutinę dokumentų, pagrindžiančių EBVPD nurodytą informaciją pateikimo termino dieną.Jeigu dėl Valstybinio socialinio draudimo fondo valdybos (toliau - „Sodra“) informacinės sistemos techninių trikdžių Komisija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti „Sodros“ nustatyta tvarka išduotą dokumentą, patvirtinantį atitiktį šiam reikalavimui;2.2) Jeigu tiekėjas yra fizinis asmuo, registruotas Lietuvos Respublikoje, jis pateikia „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis;2.3) jeigu tiekėjas yra registruotas užsienio šalyje, turi būti pateikiamas atitinkamos užsienio šalies kompetentingos institucijos išduotas dokumentas. 2.2 ir 2.3 papunkčiuose nurodyti dokumentai turi būti išduoti ne anksčiau kaip 30 dienų iki tos dienos, kai galimas laimėtojas turės pateikti pašalinimo pagrindų nebuvimą patvirtinančius dokumentus. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 3.4.3. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkančioji organizacija / Perkantysis subjektas dėl to turi įtikinamų duomenų. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.4. | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje / PĮ 33 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar Perkančiosios organizacijos / Perkančiojo subjekto sprendimus ir šių sprendimų pakeitimas prieštarautų VPĮ / PĮ nuostatoms. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.5. | Pažeista konkurencija, kaip nustatyta VPĮ 27 straipsnio 3 ir 4 dalyse / PĮ 39 straipsnio 3 ir 4 dalyse, ir atitinkamos padėties negalima ištaisyti. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.6. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Perkančioji organizacija / Perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienerius metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas. Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienerius metus buvo pašalintas iš pirkimo procedūrų arba per pastaruosius vienerius metus buvo priimtas ir įsiteisėjęs teismo sprendimas ar taikomos kitos panašios sankcijos. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.7. | Tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos / Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos / Perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija / Perkantysis subjektas gali tai įrodyti bet kokiomis teisėtomis priemonėmis. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.8. | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar PĮ, ar koncesijos sutarties ar netinkamai ją įvykdęs ir tai buvo esminis sutarties pažeidimas, kaip nustatyta Civiliniame kodekse (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ar per pastaruosius 3 metus buvo priimtas Perkančiosios organizacijos / Perkančiojo subjekto sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. Perkančioji organizacija / Perkantysis subjektas iš pirkimo procedūros pašalina tiekėją ir tuo atveju, kai ji turi įtikinamų duomenų, kad tiekėjas yra įsteigtas, siekiant išvengti šio pašalinimo pagrindo taikymo. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.9. | Tiekėjas yra padaręs profesinį pažeidimą, kai už finansinės atskaitomybės ir audito teisės aktų pažeidimus tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai. | Pateikiama su pasiūlymu: EBVPD.Perkančioji organizacija / Perkantysis subjektas nereikalauja papildomų dokumentų dėl atitikties šiam reikalavimui įrodymo. |
| 3.4.10. | Tiekėjas neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje ir dėl to laikomas padariusiu šiurkštų profesinį pažeidimą. | Pateikiama su pasiūlymu: EBVPD.Komisija savarankiškai patikrina duomenis nacionalinėje duomenų bazėje, adresu <http://www.vmi.lt/cms/informacija-apie-mokesciu-moketojus> bet kuriame pirkimo procedūros etape. |
| Pastaba:- Perkančioji organizacija / Perkantysis subjektas nepašalina tiekėjo iš pirkimo procedūros esant Viešųjų pirkimų įstatymo 46 straipsnio 8 dalies sąlygoms. |

* 1. Tiekėjas privalo atitikti visus nustatytus kvalifikacijos reikalavimus:

|  |  |  |
| --- | --- | --- |
|  | **Kvalifikacijos reikalavimai** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 3.5.1. | Tiekėjas turi teisę verstis gamtinių dujų tiekimo veikla. | Pateikiamos šių dokumentų kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija:1) profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje jis registruotas, ar priesaikos deklaracija, liudijanti tiekėjo teisę verstis atitinkama veikla (Lietuvos Respublikoje registruotas tiekėjas pateikia: valstybės įmonės Registrų centro išduotą juridinių asmenų registro išplėstinį išrašą (aktualią redakciją) arba valstybės įmonės Registrų centro išduotą juridinių asmenų registro trumpąjį išrašą (aktualią redakciją) ir įstatus (aktualią įstatų redakciją), asmuo, besiverčiantis veikla turint verslo liudijimą, – verslo liudijimą.2) Lietuvos Respublikos Valstybinės energetikos reguliavimo tarybos nustatyta tvarka išduotas leidimas verstis gamtinių dujų tiekimo veikla.  |
| 3.5.2. | Tiekėjas per paskutinius 3 (trejus) metus iki pasiūlymų pateikimo termino pabaigos pagal vieną ar daugiau sutarčių (projektų) yra savo jėgomis pardavęs gamtinių dujų už ne mažesnė nei [...] Eur (be PVM) sumą.Jei pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (patirtis sumuojama) atsižvelgiant į jų prisiimamus įsipareigojimus. | Pateikiamas pagrindinių per paskutinius 3 (trejus) metus patiektų prekių sąrašas, kuriame nurodytos prekių bendros sumos, datos ir prekių gavėjai (tiek viešieji, tiek privatieji), kartu su užsakovų pažymomis apie tinkamai įvykdytas ankstesnes sutartis. Pažymose turi būti nurodytos prekių bendros sumos, datos ir vieta, ar prekės buvo pristatytos pagal pirkimo sutarties vykdymą reglamentuojančių teisės aktų bei pirkimo sutarties reikalavimus. Pastaba: pažymos, kuri patvirtintų, kad prekės buvo pristatomos tinkamai, nereikalaujama pateikti, jei pirkėjas buvo Perkančioji organizacija / Perkantysis subjektas. |
| 3.5.3. | Tiekėjo bent vienas specialistas turėtų turėti ne mažesnę kaip 2 (dviejų) metų patirtį konsultuojant gamtinių dujų klientus, užtikrindamas kokybiškos paslaugos teikimą. | Tiekėjo patvirtinimas pasiūlymo formoje. |
| 3.5.4. | Tiekėjas turi savitarnos sistemą, reikalingą tinkamam sutarties vykdymui. Savitarnos sistemoje turi būti galima: (I) deklaruoti dujų suvartojimą, esant nekasdienės apskaitos objektams ir / ar stebėti kasdienius vartojimo duomenis, esant nuotolinei suvartojimo duomenų nuskaitymo sistemai; (II) susipažinti su PVM sąskaitomis faktūromis už suvartotas gamtines dujas ir teiktas paslaugas; (III) susipažinti su PVM sąskaitose faktūrose nurodytos sumos detaliu išaiškinimu; (IV) stebėti paros suvartojimo (valandomis) ataskaitą; (V) stebėti kitas ataskaitas, susijusias su perdavimo ir skirstymo paslaugų teikimu (vartojimo pajėgumų, ilgalaikių perdavimo pajėgumų, skirstymo); (VI) gauti aktualius pranešimus dėl užsakytų pajėgumų viršijimo. | Tiekėjo patvirtinimas pasiūlymo formoje. |

* 1. Perkančiajai organizacijai / Perkančiajam subjektui kilus abejonių dėl dokumentų tikrumo, ji / jis turi teisę reikalauti pateikti dokumentų originalus.
	2. Perkančioji organizacija / Perkantysis subjektas gali nereikalauti iš galimo laimėtojo pateikti pašalinimo pagrindų nebuvimą patvirtinančių ir / ar kvalifikacijos atitiktį pagrindžiančių dokumentų, jei jis turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasi CVP IS arba šiuos dokumentus jau turi iš ankstesnių pirkimo procedūrų.
	3. Perkančioji organizacija / Perkantysis subjektas turi teisę reikalauti, kad užsienio valstybės tiekėjo valstybėje išduoti dokumentai, patvirtinantys tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).

3.9. jeigu tiekėjas negali pateikti dokumentų, patvirtinančių atitiktį reikalavimams, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

* 1. Jei pasiūlymą teikia tiekėjų grupė, Konkurso sąlygų 3.4 punkte nustatytų tiekėjo pašalinimo pagrindų privalo neturėti kiekvienas tiekėjų grupės narys atskirai, o 3.5 punkte nustatytus kvalifikacijos reikalavimus turi atitikti bent vienas tiekėjų grupės narys arba visi tiekėjų grupės nariai kartu, atsižvelgiant į jų prisiimtus įsipareigojimus pirkimo sutarčiai vykdyti.
	2. Perkančioji organizacija / Perkantysis subjektas bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

1. **Tiekėjų grupės dalyvavimas pirkimo procedūrose**
	1. Jei pirkime dalyvauja ūkio subjektų grupė, teikianti bendrą pasiūlymą jungtinės veiklos pagrindu, ji privalo pateikti jungtinės veiklos sutarties (toliau – JVS) skaitmeninę kopiją. JVS privalo būti sudaryta pagal galiojančius teisės aktus. JVS privalo būti nurodyta informacija apie visų jungtinės veikos partnerių įgaliojimų, atsakomybės bei numatomų vykdyti įsipareigojimų pasiskirstymą (įsipareigojimų dalis procentais bendroje pasiūlymo kainoje). Visi jungtinės veiklos partneriai turi būti solidariai atsakingi už prievolių Perkančiajai organizacijai / Perkančiajam subjektui vykdymą pagal pirkimo sutarties sąlygas. Šioje sutartyje privalo būti įvardintas pagrindinis partneris, kuris bus juridiškai atsakingas už visos sutarties vykdymą ir bus įgaliotas bet kurio ir visų partnerių vardu priimti Perkančiosios organizacijos / Perkančiojo subjekto nurodymus, įskaitant ir su lėšų mokėjimu susijusius dalykus. JVS privalo būti suteikti įgaliojimai konkrečiam asmeniui (vieno iš partnerių darbuotojui) pasirašyti pasiūlymą ir, laimėjus Konkursą, pirkimo sutartį visų jungtinės veiklos partnerių vardu. Taip pat JVS turi būti numatyta, kuris asmuo atstovauja ūkio subjektų grupei (su kuo Perkančioji organizacija / Perkantysis subjektas turėtų bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją). JVS privalo būti įrašytas jungtinės veikos partnerių įsipareigojimas nekeisti jungtinės veiklos sutarties sąlygų be Perkančiosios organizacijos / Perkančiojo subjekto sutikimo.
	2. Perkančioji organizacija / Perkantysis subjektas nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai / Perkančiajam subjektui pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.
	3. Pasiūlymo formoje (Konkurso sąlygų 2 priede) tiekėjas turi nurodyti, kokius ir kokiai būsimos sutarties įvykdymo daliai (dalis procentais bendroje pasiūlymo kainoje) subtiekėjus / subteikėjus jis ketina pasitelkti, jei pasitelks.
	4. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus, neatsižvelgiant į tai, kokio teisinio pobūdžio yra jų ryšiai.
	5. Jeigu tiekėjas remiasi kito ūkio subjekto pajėgumais, jis, teikdamas pasiūlymą privalo įrodyti Perkančiajai organizacijai / Perkančiajam subjektui, kad vykdant sutartį tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis tiekėjų grupė gali remtis tiekėjų grupės dalyvių arba kitų ūkio subjektų pajėgumais. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Jeigu pasiūlyme nurodytas ūkio subjektas netenkina jam keliamų reikalavimų, jis per Perkančiosios organizacijos / Perkančiojo subjekto nustatytą terminą gali būti pakeičiamas reikalavimus atitinkančiu ūkio subjektu.
	6. Ūkio subjektų pasitelkimas nekeičia pagrindinio tiekėjo atsakomybės dėl numatomos sudaryti sutarties įvykdymo. Tiekėjas kartu su pasiūlymu privalo pateikti subtiekėjų deklaracijas dėl sutikimo būti subtiekėjais (užpildant Konkurso sąlygų 3 priede pateiktą formą).
	7. Perkančioji organizacija / Perkantysis subjektas neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.
	8. Jei bendrą pasiūlymą pateikia tiekėjų grupė, reikiamus visų tiekėjų grupės narių dokumentus teikia tik ūkio subjektas, atstovaujantis tiekėjų grupei ir rengiantis bendrą pasiūlymą.
	9. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajai organizacijai / Perkančiajam subjektui įsipareigoja, kad pirkimo sutartį vykdys tik tokią teisę turintys asmenys.
2. **Pasiūlymų rengimo, pateikimo ir keitimo reikalavimai**
	1. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateiktas CVP IS priemonėmis iki skelbime nurodyto pasiūlymų pateikimo termino pabaigos.
	3. Pasiūlymas yra suprantamas kaip CVP IS priemonėmis pateiktų dokumentų ir duomenų visuma:
		1. užpildyta pasiūlymo forma (Konkurso sąlygų 2 priedas). Į kainą turi būti įskaityti visi mokesčiai ir visos tiekėjo išlaidos;
		2. užpildytas EBVPD, parengtas pagal Konkurso sąlygų 4 priedą (pateikiamas XML arba PDF formato dokumentas). Šis dokumentas gali būti naudojamas pakartotinai iš ankstesnės pirkimo procedūros, jeigu tiekėjas patvirtina, kad EBVPD esanti informacija yra teisinga;
		3. subtiekėjų deklaracijos dėl sutikimo būti subtiekėjais, jei dalyvis pasitelkia subtiekėjus (Konkurso sąlygų 3 priedas). Jei deklaraciją pasirašo ne subtiekėjo vadovas, kartu turi būti pateiktas įgaliojimas ar kitas dokumentas, pvz., pareigybės aprašymas, suteikiantis jam teisę pasirašyti deklaraciją;
		4. JVS skaitmeninė kopija (jeigu dalyvauja ūkio subjektų grupė);
		5. įgaliojimas ar kitas dokumentas, pvz., pareigybės aprašymas, suteikiantis teisę pasirašyti tiekėjo pasiūlymą ir / ar kitus dokumentus (taikoma, kai pasiūlymą CVP IS kvalifikuotu elektroniniu parašu patvirtina ne tiekėjo vadovas, o kitas asmuo);
		6. Kita pirkimo dokumentuose prašoma informacija ir (ar) dokumentai.
	4. Perkamo objekto kaina turi būti pateikta eurais be PVM ir nurodant su PVM (PVM turi būti nurodomas atskirai) taip, kaip nurodyta pasiūlymo formoje (Konkurso sąlygų 2 priedas) dviejų skaitmenų po kablelio tikslumu. Dujų skirstymo, perdavimo kainos bei jų dedamosios dalys ir akcizas yra reguliuojamos kainos, kurios tvirtinamos ir skelbiamos teisės aktų nustatyta tvarka, todėl pasiūlyme turi būti taikomos tuo metu galiojančios kainos. **Galutinė pasiūlymo kaina – tai pasiūlymo kaina 12 mėnesių dujų tiekimo laikotarpiui su PVM ir akcizu**. **Galutinė pasiūlymo kaina su PVM turi būti nurodyta ir žodžiais**. **Ši kaina yra skirta tik pasiūlymų įvertinimui ir palyginimui**.
	5. PVM mokesčiai turi būti nurodomi atskirai. Ne Lietuvos Respublikoje registruoti tiekėjai privalo į pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz.: neapmokestinama, 0 proc. PVM tarifas ir t. t.). Jei pasiūlymą teikia ne Lietuvos Respublikoje registruoti tiekėjai, kainas jie pateikia be PVM, užpildydami pasiūlymo formą (Konkurso sąlygų 2 priedas) ir nenurodydami PVM.
	6. Tiekėjo pasiūlymas (įskaitant kvalifikaciją įrodančius dokumentus) bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas į lietuvių kalbą turi būtų patvirtintas vertėjo parašu, nurodytos vertėjo pareigos, vardas, pavardė ir patvirtintas vertimo biuro antspaudu.
	7. Pasiūlymas turi galioti iki laikotarpio, nurodyto Konkurso sąlygų 1.12.5. punkte. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
	8. Kol nesibaigė pasiūlymų galiojimo laikas, Perkančioji organizacija / Perkantysis subjektas CVP IS priemonėmis turi teisę prašyti, kad tiekėjai pratęstų jų galiojimą iki konkrečiai nurodytos datos. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jei tokio buvo reikalauta.
	9. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
	10. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus (-ūs) pasiūlymas (-ai) bus atmesti.
	11. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą neprarasdamas teisės į savo pasiūlymo galiojimo užtikrinimą (kai taikomas). Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija / Perkantysis subjektas jį gavo prieš pasiūlymų pateikimo terminą.
	12. Tiekėjai pasiūlyme (Konkurso sąlygų 2 priedas) turi nurodyti, kokia pasiūlyme pateikta informacija yra konfidenciali. Dokumentas (-i) su konfidencialia informacija CVP IS sistemoje turi būti pateiktas (-i) („prisegtas (-i)”) atskiru (-ais) failu (-ais), kiekvieno failo pavadinimas turi būti pavadintas taip, kad Perkančiajai organizacijai būtų aišku, kad tai yra konfidenciali informacija, pvz.: „Konfidencialu. Įvykdytų sutarčių sąrašas“. Jeigu tiekėjas pasiūlymo formos lentelėje (Konkurso sąlygų 2 priedas) nenurodys, kokia pasiūlyme pateikta informacija yra konfidenciali, ir / arba dokumento (-ų) su konfidencialia informacija CVP IS sistemoje nepateiks („neprisegs”) atskiru (-ais) failu (-ais), Perkančioji organizacija / Perkantysis subjektas turės teisę visą pasiūlyme esančią informaciją atskleisti, Konkurso laimėjimo atveju – paviešinti. Jeigu Perkančiajai organizacijai / Perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis prašo tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiosios organizacijos / Perkančiojo subjekto nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
	13. Perkančioji organizacija / Perkantysis subjektas, Komisija, jos nariai ar ekspertai ir kiti asmenys, nepažeisdami įstatymų reikalavimų, negali tretiesiems asmenims atskleisti tiekėjo pateiktos informacijos, kurios konfidencialumą nurodė tiekėjas. Pasiūlyme nurodyta gamtinių dujų kaina, išskyrus jos (-ų) sudedamąsias dalis, nėra laikoma konfidencialia informacija. Dalyvių reikalavimu Perkančioji organizacija / Perkantysis subjektas turi juos supažindinti su laimėjusio dalyvio pasiūlymu, išskyrus tą informaciją, kurią laimėjęs dalyvis nurodė kaip konfidencialią.
	14. Informacija, kurios Lietuvos Respublikos įstatymai neįpareigoja viešai skelbti, tačiau kuri pagal Lietuvos Respublikos įstatymus ir kitus teisės aktus yra laikoma vieša, negali būti laikoma konfidencialia. Jei tokia informacija ir bus nurodyta kaip konfidenciali, tokiu atveju Perkančioji organizacija / Perkantysis subjektas neprivalės laikytis konfidencialumo reikalavimų.
	15. Pasiūlymas privalo būti pasirašytas kvalifikuotu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.Kvalifikuotu elektroniniu parašu tvirtinamas visas pasiūlymas. Tuo atveju, kai pasiūlymą saugiu elektroniniu parašu pasirašo ne tiekėjo vadovas, o jo įgaliotas asmuo, kartu su pasiūlymu turi būti pateiktas įgaliojimas, suteikiantis teisę pasirašiusiam asmeniui kvalifikuotu elektroniniu parašu pasirašyti pasiūlymą ir visus kitus su tuo susijusius dokumentus. Jeigu pasiūlymą sudarančius dokumentus (vieną ar kelis) pasirašo ne tiekėjo vadovas ar įgaliotas asmuo, kuriam suteikta teisė pasirašyti pasiūlymą kvalifikuotu elektroniniu parašu, tai kartu su pasiūlymu turi būti pateiktas įgaliojimas, patvirtinantis pasirašančio asmens teisę pasirašyti atitinkamus dokumentus (dokumentą).
	16. Visi pasiūlyme pateikiami dokumentai turi būti pateikti elektronine forma, t. y. elektroninėmis priemonėmis tiesiogiai suformuoti dokumentai arba skaitmeninės dokumentų kopijos pateikiami prijungiant („prisegant“) juos prie pasiūlymo. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., \*.pdf, \*.jpg, \*.doc, \*.docx, \*.adoc, \*.xls, \*.xlsx, \*.pps, \*.ppsx, \*.gif ar kt.). Tuo atveju, jei dokumentai bus pateikti kitais, nei Perkančiosios organizacijos / Perkančiojo subjekto nustatytais ir (ar) visuotinai prieinamais, duomenų failų formatais, ir Perkančioji organizacija / Perkantysis subjektas negalės susipažinti su dokumentu, bus laikoma, kad toks dokumentas nepateiktas.
	17. Pateikiant dokumentus elektronine forma, t. y. tiesiogiai suformuojant elektroninėmis priemonėmis arba pateikiant skaitmenines dokumentų kopijas, ir pasiūlymą pasirašant kvalifikuotu elektroniniu parašu yra deklaruojama, kad dokumentų elektroninės formos arba dokumentų skaitmeninės kopijos yra tikros. Perkančioji organizacija / Perkantysis subjektas pasilieka sau teisę prašyti dokumentų originalų.
	18. Tiekėjas prisiima visus kaštus, susijusius su pasiūlymo rengimu ir įteikimu. Perkančioji organizacija / Perkantysis subjektas nėra atsakingas ar įpareigotas dėl šių kaštų. Perkančioji organizacija / Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas. Perkančioji organizacija / Perkantysis subjektas neatsako už elektros tiekimo, CVP IS sutrikimus ar už pavėluotai gautą pasiūlymą.
	19. Pasiūlymas yra laikomas gautu ir fiksuojamas pasiūlymo pateikimo laikas, kai yra pateikiamas CVP IS sistemoje.
3. **Pasiūlymų galiojimo užtikrinimo ir pirkimo sutarties įvykdymo užtikrinimo reikalavimai**
	1. [Perkančioji organizacija / Perkantysis subjektas nurodo, kad nereikalauja pasiūlymo galiojimo užtikrinimo / Perkančioji organizacija / Perkantysis subjektas nurodo, kokio pasiūlymo užtikrinimo reikalauja].
	2. [Perkančioji organizacija / Perkantysis subjektas nurodo, kad nereikalauja pirkimo sutarties įvykdymo užtikrinimo / Perkančioji organizacija / Perkantysis subjektas nurodo, kokio pirkimo sutarties įvykdymo užtikrinimo reikalauja].
4. **Pirkimo dokumentų paaiškinimas ir patikslinimas**
	1. Pirkimo dokumentai paaiškinami, patikslinami tik CVP IS priemonėmis.
	2. Visi atsakymai į tiekėjų pateiktus klausimus skelbiami viešai CVP IS, ten pat, kur buvo paskelbti pirminiai pirkimo dokumentai.
	3. Perkančioji organizacija / Perkantysis subjektas atsako į tiekėjo prašymą paaiškinti (patikslinti) pirkimo dokumentus, jei prašymas paaiškinti (patikslinti) pirkimo dokumentus yra gautas iki termino, nurodyto Konkurso sąlygų 1.12.1. punkte. Atsakymas siunčiamas taip, kad tiekėjas jį gautų iki termino, nurodyto Konkurso sąlygų 1.12.2. punkte.
	4. Jei pirkimo dokumentų paaiškinimas (patikslinimas), vadovaujantis protingumo kriterijumi, objektyviai reikalauja daugiau laiko, nei buvo nustatyta pasiūlymui parengti ir pateikti, Perkančioji organizacija / Perkantysis subjektas pasiūlymų pateikimo terminą nukelia vėlesniam laiku, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino nukėlimą paskelbiama viešai CVP IS, ten pat, kur buvo paskelbti pirkimo dokumentai.
	5. Perkančioji organizacija / Perkantysis subjektas, atsakydama (-as) į tiekėjų prašymus paaiškinti Konkurso sąlygas, paaiškindama (-as) ar patikslindama (-as) pirkimo dokumentus, garantuoja tiekėjų anonimiškumą, t. y. užtikrina, kad tiekėjas nesužinotų kitų pirkimo procedūrose dalyvaujančių tiekėjų pavadinimų ir kitų rekvizitų.
	6. Perkančioji organizacija / Perkantysis subjektas susitikimų su tiekėjais dėl pirkimo dokumentų paaiškinimų nerengs.
5. **Pasiūlymų šifravimas**
	1. Tiekėjas elektroniniu būdu CVP IS priemonėmis teikiamą pasiūlymą gali užšifruoti. Instrukciją, kaip tiekėjas gali užšifruoti elektroniniu būdu CVP IS priemonėmis teikiamą pasiūlymą, galima rasti Viešųjų pirkimų tarnybos interneto svetainėje: https://vpt.lrv.lt/.
	2. Tiekėjas, nusprendęs pateikti užšifruotą pasiūlymą, turi:
		1. ne vėliau nei **iki** **pasiūlymų pateikimo termino pabaigos,** naudodamasis CVP IS priemonėmis pateikti užšifruotą pasiūlymą – užšifruoti visus prijungiamus („prisegamus“) pasiūlymo dokumentus – ir užpildytą (-as) pasiūlymo formą, parengtą pagal šių Konkurso sąlygų 2 priedą, ir kitus dokumentus arba užšifruoti tik prijungiamus („prisegamus“) pasiūlymo dokumentus, kuriuose nurodyta pasiūlymo kaina – užpildytą pasiūlymo formą, parengtą pagal šių Konkurso sąlygų 2 priedą;
		2. **per 30 min. nuo pasiūlymų pateikimo termino pabaigos, CVP IS susirašinėjimo priemonėmis** pateikti slaptažodį, su kuriuo Perkančioji organizacija / Perkantysis subjektas galės iššifruoti tiekėjo pateiktą užšifruotą pasiūlymą – „išskleisti“ tiekėjo prijungtus („prisegtus“) pasiūlymo dokumentus (toliau – Slaptažodis).
	3. Tiekėjui užšifravus elektroniniu būdu CVP IS priemonėmis teikiamą pasiūlymą ir iki pradinio susipažinimo su pasiūlymais procedūros (posėdžio) pradžios Perkančiajai organizacijai / Perkančiajam subjektui dėl jo paties kaltės nepateikus slaptažodžio arba pateikus neteisingą slaptažodį, kuriuo naudodamasi Perkančioji organizacija / Perkantysis subjektas negalėjo iššifruoti pasiūlymo –„išskleisti“ tiekėjo prijungtų („prisegtų“) pasiūlymo dokumentų, tai:
		1. jei tiekėjas užšifravo visą elektroniniu būdu CVP IS priemonėmis teikiamą pasiūlymą – visus prijungiamus („prisegamus“) pasiūlymo dokumentus – pasiūlymas bus laikomas nepateiktu ir nevertinamas;
		2. jei tiekėjas užšifravo tik prijungiamus („prisegamus“) pasiūlymo dokumentus, kuriuose nurodyta pasiūlymo kaina – tik užpildytą pasiūlymo formą, parengtą pagal šių Konkurso sąlygų 2 priedą, o kitus pasiūlymo dokumentus pateikė neužšifruotus – Perkančioji organizacija / Perkantysis subjektas tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
	4. Iškilus CVP IS techninėms problemoms, kai tiekėjas neturi galimybės pateikti Perkančiajai organizacijai / Perkančiajam subjektui Slaptažodžio CVP IS susirašinėjimo priemonėmis, tiekėjas turi teisę Slaptažodį Perkančiajai organizacijai / Perkančiajam subjektui pateikti kitomis priemonėmis pasirinktinai: Perkančiosios organizacijos / Perkančiojo subjekto oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas Slaptažodis laiku pasiekė adresatą (pavyzdžiui, susisiekęs su Perkančiąja organizacija / Perkančiuoju subjektu oficialiu jos telefonu ir (arba) kitais būdais). Tiekėjas pateikti Slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos ir informacija apie CVP IS sutrikimą yra paskelbta Viešųjų pirkimų tarnybos interneto svetainėje: [http://vpt.lrv.lt](http://vpt.lrv.lt)).
6. **Susipažinimas su elektroninėmis priemonėmis pateiktais pasiūlymais**
	1. Pradinis susipažinimas su elektroninėmis priemonėmis gautais pasiūlymais vyks Konkurso sąlygų 1.12.4. punkte nurodytu laiku Perkančiosios organizacijos / Perkančiojo subjekto patalpose, esančiose [*buveinės adresas*], Komisijos posėdyje.
	2. Tiekėjai negali dalyvauti pradinio susipažinimo su CVP IS priemonėmis pateiktais pasiūlymais procedūroje, Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai dalyvauti nekviečiami.
	3. Informacija apie pirkimo dalyvius, jų pasiūlymuose nurodytas kainas pirkimo dalyviams bus pateikta po sprendimo dėl pirkimą laimėjusio pasiūlymo priėmimo.
7. **Pasiūlymų nagrinėjimas, vertinimas ir palyginimas**
	1. Komisija pasiūlymus nagrinėja, vertina ir palygina šia tvarka:
		1. Komisija tikrina dalyvių EBVPD pateiktą informaciją bei priima sprendimą dėl kiekvieno pasiūlymą pateikusio dalyvio atitikties reikalavimams ir kiekvienam iš jų ne vėliau nei per 3 (tris) darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie dalyviai, kurie atitinka Perkančiosios organizacijos / Perkančiojo subjekto keliamus reikalavimus;
		2. nagrinėja, vertina dalyvių pateiktų pasiūlymų, jų kainų atitikimą pirkimo dokumentuose ir VPĮ / PĮ nustatytiems reikalavimams ir palygina dalyvių pateiktus pasiūlymus;
		3. įvertina ekonomiškai naudingiausią pasiūlymą pateikusio dalyvio aktualius dokumentus, patvirtinančius jo pašalinimo pagrindų nebuvimą, atitiktį kvalifikacijos reikalavimams. Jeigu dalyvis, kurio buvo paprašyta pateikti aktualius dokumentus, patvirtinančius jo pašalinimo pagrindų nebuvimą, atitiktį kvalifikacijos reikalavimams, šių dokumentų nepateikia ar pateikia netikslius duomenis ir Perkančiosios organizacijos / Perkančiojo subjekto prašymu jų nepatikslina, ar Perkančioji organizacija / Perkantysis subjektas nustato, jog dalyvis atitinka bent vieną iš pirkimo dokumentuose nustatytų pašalinimo pagrindų ar dalyvio kvalifikacija neatitinka Konkurso dokumentuose nustatytų reikalavimų, tokiu atveju Perkančioji organizacija / Perkantysis subjektas įvertina kito ekonomiškai naudingiausią pasiūlymą pateikusio dalyvio aktualius dokumentus, patvirtinančius jo pašalinimo pagrindų nebuvimą, atitiktį kvalifikacijos reikalavimams;
		4. atsižvelgiant į pasiūlymų ekonominį naudingumą, nustato pasiūlymų eilę (išskyrus atvejus, kai pasiūlymą pateikia tik vienas tiekėjas). Tais atvejais, kai kelių dalyvių pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
	2. Nagrinėjant dalyvio pateiktą pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis patvirtinančius jo pašalinimo pagrindų nebuvimą, atitiktį kvalifikacijos reikalavimams, ar šių dokumentų ar duomenų trūksta, bei kilus kitiems pasiūlymų nagrinėjimo neaiškumams, laikomasi šių sąlygų:
		1. Perkančioji organizacija / Perkantysis subjektas raštu, nepažeisdama (-as) lygiateisiškumo ir skaidrumo principų, prašo dalyvio tokius dokumentus ar duomenis patikslinti, papildyti arba paaiškinti per jo nustatytą protingą terminą;
		2. dalyvis iki Perkančiosios organizacijos / Perkančiojo subjekto nustatyto termino pabaigos raštu privalo atsakyti į prašymą ir patikslinti, papildyti arba paaiškinti pasiūlymą, kaip reikalauja Perkančioji organizacija / Perkantysis subjektas;
		3. tikslinami, papildomi, paaiškinami ir pateikiami nauji gali būti tik dokumentai ar duomenys, nesusiję su pirkimo objektu, jo techninėmis charakteristikomis, pirkimo sutarties vykdymo sąlygomis ar pasiūlymo kaina, pvz.: dokumentai dėl dalyvio pašalinimo pagrindų nebuvimo, dėl atitikties kvalifikacijos reikalavimams, dalyvio įgaliojimas asmeniui pasirašyti pasiūlymą, jungtinės veiklos sutartis ir pan.;
		4. kiti dalyvio pasiūlymo dokumentai ar duomenys gali būti tikslinami, pildomi ir paaiškinami (negali būti pateikiami nauji dokumentai ar duomenys). Tikslinant, pildant ir paaiškinant šiuos dokumentus ir duomenis neleidžiama pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus;
		5. pasiūlymų vertinimo metu radus pasiūlyme nurodytos kainos apskaičiavimo klaidų, per Perkančiosios organizacijos / Perkančiojo subjekto nurodytą terminą dalyvio raštu prašoma ištaisyti pasiūlyme pastebėtas aritmetines klaidas, nekeičiant pradinio susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis;
		6. Perkančioji organizacija / Perkantysis subjektas reikalauja, kad dalyvis pagrįstų pasiūlyme nurodytą pasiūlymo kainą, jeigu ji atrodo neįprastai maža. Pasiūlyme nurodyta pasiūlymo kaina visais atvejais laikoma neįprastai maža, jeigu ji yra 30 ir daugiau procentų mažesnė už visų dalyvių, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiosios organizacijos / Perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį. Perkančioji organizacija / Perkantysis subjektas, siekdama (-as), kad neįprastai mažos kainos būtų pagrįstos, vadovaujasi VPĮ 57 straipsnio / PĮ 66 straipsnio nuostatomis.
	3. Perkančioji organizacija / Perkantysis subjektas gali nevertinti viso dalyvio pasiūlymo, jeigu patikrinusi (-ęs) jo dalį nustato, kad pasiūlymas, vadovaujantis Konkurso sąlygų, VPĮ / PĮ reikalavimais, turi būti atmetamas, t. y. pasiūlymas yra netinkamas arba nepriimtinas.
	4. Ekonomiškai naudingiausiu pirkimo pasiūlymu laikomas mažiausios kainos pasiūlymas.
	5. Tuo atveju, **jei Konkurso dalyvis pateiktame pasiūlyme gamtinių dujų tiekimo kainą pateikė nurodydamas kainos skaičiavimo formulę, skaičiuojant pasiūlymo gamtinių dujų kainą, bus naudojama paskutinio mėnesio, einančio prieš pasiūlymo pateikimo terminą, paskutinės darbo dienos formulės dedamosios reikšmė.**
	6. Pasiūlymuose nurodytos kainos ir įkainiai bus vertinami eurais. Jeigu pasiūlymuose kainos ir įkainiai nurodyti užsienio valiuta, jie bus perskaičiuojami eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
	7. Vertinamos bus žodžiais nurodytos galutinės pasiūlymų kainos su PVM. Jeigu galutinė pasiūlymo kaina nebus nurodyta žodžiais, vertinama bus skaičiais nurodyta galutinė pasiūlymo kaina. Jei teikėjui PVM netaikomas, tai vertinant pasiūlymą, prie jo pasiūlytos kainos tik vertinimo tikslais bus priskaičiuotas PVM.
8. **Pasiūlymų atmetimo priežastys**
	1. Komisija atmeta pasiūlymą, jeigu:
		1. pasiūlymas neatitinka Konkurso dokumentuose nustatytų reikalavimų ir sąlygų;
		2. dalyvis yra pašalintas vadovaujantis Konkurso sąlygų 3.4 punkte nustatytais tiekėjų pašalinimo pagrindais;
		3. dalyvis neatitinka Konkurso sąlygų 3.5 punkte nustatytų kvalifikacijos reikalavimų;
		4. dalyvis per Perkančiosios organizacijos / Perkančiojo subjekto nustatytą terminą nepatikslino, nepapildė, nepaaiškino informacijos, kaip nurodyta Konkurso sąlygų 10.2 punkte;
		5. pasiūlyme nurodyta kaina yra per didelė ir Perkančiajai organizacijai / Perkančiajam subjektui nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiosios organizacijos / Perkančiojo subjekto pirkimui skirtas lėšas, nustatytas ir užfiksuotas Perkančiosios organizacijos / Perkančiojo subjekto rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir Perkančioji organizacija / Perkantysis subjektas Konkurso dokumentuose nėra nurodžiusi (-ęs) pirkimui skirtų lėšų, kiti pasiūlymų eilėje esantys pasiūlymai laimėjusiais negali būti nustatyti;
		6. Komisija, išnagrinėjusi dalyvio pagal Konkurso sąlygų 10.2.6 punktą pateiktus dokumentus nustato, kad dalyvis nepateikė tinkamų pasiūlytos neįprastai mažos kainos pagrįstumo įrodymų.

11.2. Perkančioji organizacija / Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu dalyviu, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte / PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

1. **Pasiūlymų eilė ir laimėtojo nustatymas**
	1. Nedelsdama išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl pirkimo sutarties sudarymo.
	2. Perkančiosios organizacijos / Perkančiojo subjekto **neatmesti pasiūlymai vertinami pagal ekonominio naudingumo (kainos) kriterijų** **eurais su PVM**. Pasiūlymų eilė sudaroma kainų didėjimo tvarka. Į pasiūlymų eilę įtraukiami tie tiekėjai, kurių pasiūlymai atitiko Konkurso sąlygose nustatytus reikalavimus. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių Konkurso sąlygų nustatytą tvarką.
	3. Perkančioji organizacija / Perkantysis subjektas, vadovaudamasi (-is) VPĮ 58 straipsnio 1 dalies / PĮ 68 straipsnio 1 dalies reikalavimais, dalyviams ne vėliau kaip per 5 darbo dienas raštu CVP IS priemonėmis praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis. Dalyviams, kurių pasiūlymai neįrašyti į šią pasiūlymų eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
	4. Komisija, gavusi suinteresuoto dalyvio raštu pateiktą prašymą, ne vėliau nei per 15 dienų nuo jo gavimo dienos išsamiai pateikia šią informaciją:
		1. dalyviui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;
		2. dalyviui, kurio pasiūlymas buvo atmestas – pasiūlymo atmetimo priežastis.
	5. Konkurso sąlygų 12.3 ir 12.4 punktuose nurodytais atvejais Perkančioji organizacija / Perkantysis subjektas neteikia informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
	6. Pirkimo sutartis sudaroma nedelsiant, bet ne anksčiau negu pasibaigė sutarties sudarymo atidėjimo terminas, kuris negali būti trumpesnis kaip 10 dienų (supaprastintų pirkimų atveju – ne trumpesnis kaip 5 darbo dienos) ir kuris prasideda nuo pranešimo apie sprendimą nustatyti laimėjusį pasiūlymą išsiuntimo iš Perkančiosios organizacijos / Perkančiojo subjekto suinteresuotiems pirkimo dalyviams dienos. Atidėjimo terminas netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.
	7. Dalyvis, kurio pasiūlymas nustatytas laimėjusiu, sudaryti pirkimo sutartį kviečiamas raštu ir jam nurodomas laikas, iki kada jis turi sudaryti pirkimo sutartį.
	8. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia Konkurso sąlygose nustatyto pirkimo sutarties įvykdymo užtikrinimą patvirtinančio dokumento (jei reikalaujama Konkurso sąlygose), arba iki Perkančiosios organizacijos / Perkančiojo subjekto nurodyto laiko nepasirašo pirkimo sutarties, arba atsisako sudaryti pirkimo sutartį Konkurso dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija / Perkantysis subjektas siūlo sudaryti pirkimo sutartį dalyviui, kurio pasiūlymas pagal nustatytą pirkimo pasiūlymų eilę yra pirmas po dalyvio, atsisakiusio sudaryti pirkimo sutartį.
2. **Pretenzijų ir skundų nagrinėjimo tvarka**
	1. Pretenzijos pateikiamos ir ginčai nagrinėjami VPĮ / PĮ nustatyta tvarka. Tiekėjo teisės ginčyti Perkančiosios organizacijos / Perkančiojo subjekto veiksmus ar priimtus sprendimus reglamentuotos VPĮ VII skyriuje / PĮ VII skyriuje.
3. **Pirkimo sutarties sąlygos, jos sudarymas, keitimas ir nutraukimas**
	1. Sudaroma pirkimo sutartis turi atitikti laimėjusio dalyvio pasiūlymą ir pirkimo dokumentus. Sutartyje turi būti numatytos visos VPĮ 87 straipsnio / PĮ 95 straipsnio reikalavimus atitinkančios nuostatos.
	2. Pirkimo sutarties projektą rengia ir teikia derinimui tiekėjas, kurio pasiūlymas paskelbtas laimėjusiu pasiūlymu ir su kuriuo nusprendžiama sudaryti pirkimo sutartį.
	3. Tiekėjas įsipareigoja tiekti gamtines dujas ir teikti jų perdavimo bei skirstymo paslaugas, o Perkančioji organizacija / Perkantysis subjektas – vartoti gamtines dujas pirkimo sutartyje nurodytais kiekiais ir terminais bei apmokėti už dujas ir suteiktas paslaugas pirkimo sutartyje nustatyta tvarka.
	4. Dujų tiekimas turi atitikti galiojančių Lietuvos Respublikos ir Europos Sąjungos teisės aktų ir techninėje specifikacijoje (Konkurso sąlygų 1 priedas) nurodytus reikalavimus.
	5. Gamtinių dujų kaina Perkančiajai organizacijai / Perkančiajam subjektui apskaičiuojama pagal tiekėjo pasiūlyme nurodytą formulę arba fiksuotą kainą. Sutarties galiojimo laikotarpiu formulės dedamosios negali būti keičiamos.
	6. Pasikeitus PVM ir (ar) akcizui gamtinėms dujoms, įsigaliojus naujoms reguliuojamoms kainoms ar jų dedamosioms, pirkimo sutartyje nurodyta gamtinių dujų kaina gali būti perskaičiuojama tokiu pat santykiu, kokiu pasikeičia PVM, reguliuojamos kainos ar jų dedamosios ir (ar) akcizo tarifas. Pasikeitus PVM mokesčiui ir (ar) akcizui gamtinėms dujoms, įsigaliojus naujoms reguliuojamoms kainoms ar jų dedamosioms, gamtinių dujų kaina bus perskaičiuojama nuo įstatymo dėl PVM mokesčio, naujų reguliuojamų kainų ar jų dedamųjų įsigaliojimo dienos ir (ar) akcizų įstatymo pakeitimo įsigaliojimo dienos. Šiais atvejais kainų perskaičiavimas neįforminamas raštišku šalių susitarimu, visi pakeitimai nurodomi pateiktoje sąskaitoje faktūroje.
	7. **Gamtinių dujų skirstymo, perdavimo, gamtinių dujų tiekimo saugumo (SGDT) dedamosios ar jų dydžiai pirkimo sutartyje nustatomi ir apskaičiuojami pagal juos reglamentuojančius aktualios redakcijos teisės aktus**.
	8. Atsiskaitymo už suvartotas gamtines dujas mokėjimo tvarka:
		1. tiekėjas PVM sąskaitą faktūrą už patiektas dujas ir suteiktas jų perdavimo ir skirstymo paslaugas per ataskaitinį laikotarpį Perkančiajai organizacijai / Perkančiajam subjektui pateikia iki 10 (dešimtos) po ataskaitinio laikotarpio kalendorinės dienos;
		2. Perkančioji organizacija / Perkantysis subjektas už dujas ir suteiktas jų perdavimo ir skirstymo paslaugas per ataskaitinį laikotarpį moka iki [...]-os po ataskaitinio laikotarpio kalendorinės dienos pagal tiekėjo pateiktą PVM sąskaitą faktūrą. Vykdant pirkimo sutartis, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.
		3. Tiekėjo pasitelktam subtiekėjui pateikus rašytinį su tiekėju suderintą prašymą Perkančiajai organizacijai / Perkančiajam subjektui dėl tiesioginio atsiskaitymo - tiekėjas, subtiekėjas ir Perkančioji organizacija / Perkantysis subjektas sudaro trišalį susitarimą dėl tiesioginio atsiskaitymo su subtiekėju.
	9. Šalių atsakomybė:
		1. Perkančioji organizacija / Perkantysis subjektas, nesumokėjusi (-ęs) už dujas ir suteiktas jų perdavimo ir skirstymo paslaugas pirkimo sutartyje nustatytais terminais, moka tiekėjui [...] proc. dydžio delspinigius nuo laiku nesumokėtos sumos už kiekvieną pradelstą dieną;
		2. tiekėjas, nesumokėjęs už Perkančiosios organizacijos / Perkančiojo subjekto ilgalaikių pajėgumų ribojimą pirkimo sutartyje numatytais terminais, moka Perkančiajai organizacijai / Perkančiajam subjektui [...] proc. dydžio delspinigius nuo laiku nesumokėtos sumos už kiekvieną pradelstą dieną.
	10. [Prievolių įvykdymo užtikrinimas. Tiekėjas per 5 darbo dienas nuo sutarties pasirašymo dienos privalo pateikti sutarties įvykdymo užtikrinimą, pateikdamas Lietuvos Respublikoje ar užsienyje registruoto banko ar kredito unijos garantiją arba draudimo bendrovės laidavimo draudimo liudijimą. Užtikrinimo vertė – ...<...>] (jei reikalaujama).
	11. Sutarčiai vykdyti pasitelkiami šie subtiekėjai: *[surašyti pasiūlyme nurodytus subtiekėjus, jeigu tokių nėra parašyti žodį „nėra“]*.
	12. Ne vėliau negu sutartis pradedama vykdyti ir vėliau, sutarties galiojimo metu, tiekėjas privalo Perkančiajai organizacijai / Perkančiajam subjektui pranešti tuo metu žinomų ar ketinamų ateityje pasitelkti subtiekėjų pavadinimus, kontaktinius duomenis ir jų atstovus.
	13. Subtiekėjų keitimas vietomis tarp sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam sutartyje numatytam subtiekėjui galimas tik tiems įsipareigojimams, kuriems tiekėjas pasiūlyme buvo numatęs perduoti subtiekėjams ir tik gavus Perkančiosios organizacijos / Perkančiojo subjekto sutikimą. Sutarties galiojimo metu ketinant pasitelkti papildomus subtiekėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose ir neturėti Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų (jei buvo reikalaujama).
	14. Sutarties galiojimo metu papildomų subtiekėjų pasitelkimas arba sutartyje numatytų subtiekėjų atsisakymas galimas tik gavus Perkančiosios organizacijos / Perkančiojo subjekto sutikimą ir vadovaujantis VPĮ / PĮ nuostatomis.
	15. Sutartis baigiasi, atsiradus bent vienai aplinkybei:
		1. pasibaigus dujų tiekimo laikotarpiui, Perkančiajai organizacijai / Perkančiajam subjektui atsiskaičius su tiekėju už sunaudotas dujas ir kai sutarties šalys tinkamai įvykdo visas iš sutarties kylančias prievoles;
		2. kai šalys sutaria sutartį nutraukti arba sutartis nutraukiama įstatymų ar sutartyje nustatytais atvejais.
	16. Sutarties nutraukimo tvarka:
		1. pirkimo sutartis gali būti nutraukta šalių susitarimu, o neįvykdytų finansinių įsipareigojimų atžvilgiu – visiškai juos įvykdant;
		2. šalis gali vienašališkai nutraukti pirkimo sutartį prieš 30 dienų apie pirkimo sutarties nutraukimą įspėjusi kita šalį, jeigu kita pirkimo sutarties šalis nevykdo ar netinkamai vykdo įsipareigojimus ir tai yra esminis pirkimo sutarties pažeidimas. Esminis pirkimo sutarties pažeidimas – praleistas prievolės įvykdymo terminas ir (ar) šalies prievolės per papildomai nustatytą terminą nevykdymas.
	17. Ginčų sprendimo tvarka. Ginčai, kylantys dėl šios pirkimo sutarties vykdymo, sprendžiami šalių tarpusavio susitarimu arba Lietuvos Respublikos teisės aktuose nustatyta tvarka.
	18. Pirkimo sutarties galiojimas. Pirkimo sutartis įsigalioja nuo *20[...] m.* [*mėnuo*] [*...*] *d. 7.00 val.* ir galioja 12 mėnesių iki *20[...] m.*[*mėnuo*] [*diena*] *d. 7.00 val.* Jeigu pirkimo sutarties terminui pasibaigus kuri nors iš šalių nėra pilnai įvykdžiusi savo įsipareigojimų, tai pirkimo sutartis galioja iki visiško šios šalies įsipareigojimo įvykdymo.
	19. Pirkimo sutarties sąlygos sutarties galiojimo laikotarpiu gali būti keičiamos, vadovaujantis VPĮ 89 straipsnyje / PĮ 97 straipsnyje įtvirtintomis nuostatomis, išskyrus tokias pirkimo sutarties sąlygas, kurias pakeitus nebūtų pažeisti VPĮ 17 straipsnyje / PĮ 29 straipsnyje numatyti principai ir tikslai.
	20. Perkančiosios organizacijos / Perkančiojo subjekto įgaliotas asmuo, atsakingas už sutarties vykdymą, sutarties pakeitimų paskelbimą, – [*pareigos*] [*vardas pavardė*], tel. [*numeris*], el. paštas: [*el. p. adresas*].
4. **Baigiamosios nuostatos**
	1. Tais atvejais, kai šio pirkimo organizavimo ir vykdymo nuostatos, sąlygos, procedūros neaprašytos Konkurso sąlygose, privaloma vadovautis VPĮ / PĮ (aktualia redakcija).